Respeutu a los seranos, you vivílos de peqeinnu nel mieu pueblu y nun yeran cumu los filandones (que nun tuvi la suorte de tare an dengún)  ancá de naide sinou qe yeran na cai mesma cabu la puarta -faíanse quasi qe tolos díes y sólu pul vranu , pos la scuela y el trebayu nun permitíen faelu n´outras datas- duraban deillas horas, xantábamos céu pa nun perdenos nada a eisu las 8.30 entamaba y los nennos a las 11 mos faían dir pa la camina l´intres qe las cunversas mudaríen de tonu, maxinu. Daqeilla yá naide nun filaba nin llinu nin llana; si acausu vías a la mía guela ou a la mi tíguela faiendu calceta y los homes si habíe fúbol faían un corru  aparte alredior del arradiu mentres las paisanas comentaban el culebrón de la selmana (bonu a vezes Tonnu comentaba´l culebrón cunas muyeres y la mía tiguela diba sintire el fubol cunos homes ou inclusu a velu na tele al traviés de la ventana). ¿Cúmu mudan las cousas cul tiempu, nou?